पुलिस के मुताबिक मूलरूप से नेहंदपुर गांव निवासी खुशनूद अहमद जिला एवं सत्र न्यायालय रोशनाबाद व लक्सर कोर्ट में प्रेक्टिस करते हैं। उनका परिवार ज्वालापुर की न्यू अहबाबनगर कॉलोनी में रहता है। जबकि खुशनूद के छोटे भाई याकूब अहमद चंपावत में बतौर सिविल जज सीनियर डिवीजन तैनात हैं। रिश्तेदारी में शादी होने के चलते खुशनूद अहमद का परिवार अपने गांव गया हुआ था। सोमवार की सुबह लौटने पर अंदर के दरवाजे का ताला टूटा मिला। अंदर जाकर देखने पर अलमारी खुली हुई थी और जेवर नगदी गायब थे। बाहर के मेन गेट पर ताला लगा हुआ था। ऐसा माना जा रहा है कि चोर बाहर की दीवार फांदकर अंदर आए। अंदर लकड़ी का दरवाजा लगा हुआ है।